Suomen sarjakuvaseura

Suomen Sarjakuvaseura ry on vuonna 1971 perustettu sarjakuva-alan kattojärjestö. Seuran tarkoitus on lisätä sarjakuvan arvostusta, edistää hyvän sarjakuvan tuntemusta ja sarjakuvien kriittistä lukemista. Kotimaisen sarjakuvan hyväksi seura toimii muun muassa osallistumalla virallisten tukitoimien kehittämiseen ja tekemällä yhteistyötä sarjakuvapiirtäjien ammattijärjestön Sarjakuvantekijät ry:n kanssa.

Toiminnan näkyvintä puolta ovat vuosittaiset Helsingin sarjakuvafestivaalit, Sarjainfo-lehti, Puupäähattu-palkinto, Sarjakuvakeskus Helsingin Kalliossa sekä lukuisat suositut verkkopalvelut kuten Kvaak.fi, Sarjakuvablogit.com ja 24tuntiasarjakuvaa.info. Suomen Sarjakuvaseuran kokoelma sijaitsee Aralis-kirjastokeskuksessa Helsingin Arabiassa.

Seura toimii vapaaehtoisvoimin ja jäseniä on noin 800.

Sarjakuvakeskus
Katso artikkeli Sarjakuvakeskus.

Suomen sarjakuvaseuran verkkopalvelut

Kvaak.fi
Kvaak.fi on Suomen sarjakuvaseuran ylläpitämä sarjakuvaportaali, johon kuuluu suosittu keskustelupalsta ja kaikille avoin kuvagalleria. Sivustolla julkaistaan myös artikkeleita ja arvosteluja.

Sarjakuvablogit.com
Suomen sarjakuvaseuran ylläpitämä wordpress-pohjainen blogipalvelu, joka on suunniteltu nimenomaan sarjakuvein julkaisemista varten. Sivuston pääsivulla esitellään kuukausittain yksi palveluun rekisteröity blogi.

Nordicomics.info
Pohjoismaisen sarjakuvayhteistyön sivusto.

Finnishcomics.info
Suomalaisen sarjakuvan vientiä edistämään luodun Finnish Comics Annual -antologiasarjan sivusto.

24tuntiasarjakuvaa.info
Kansainvälisen 24 tuntia sarjakuvaa-piirtämistapahtuman suomalaisia töitä kokoava sivusto.

Sarjainfo-lehti 
Sarjainfo on alan vanhin ja laajin erikoislehti ja ilmestynyt neljästi vuodessa jo vuodesta 1972. Lehdessä uutisoidaan sarjakuvamaailman tapahtumia Suomesta ja ulkomailta, esitellään ja haastatellaan sarjakuvantekijöitä, raportoidaan festivaaleilta ja muista tapahtumista, arvostellaan sarjakuvajulkaisuja. Vanhat Sarjainfot löytyvät artikkelikohtaisesti digitoituina (.pdf tiedostoina) pohjoismaisesta Nordicomics-sarjakuvatietokannasta.

Päätoimittajat

Juhani Härmä 1973 ja 1976
Heikki Kaukoranta 1974–1975
Juhani Tolvanen 1977–1982
Kalervo Pulkkinen 1983–1985
Heikki Jokinen 1986–1989
Harto Hänninen 1990–1992
Jukka Heiskanen 1993–1996

Kivi Larmola 1997–1999
Ville Hänninen 1999–2003
Vesa Kataisto 2004–2009
Mari Ahokoivu ja Vesa Saarinen 2010–2011
Reetta Laitinen 2012–2015
Aino Sutinen 2015–

Seuran kokoelma Aralis-kirjastokeskuksessa 
Kokoelma sijaitsee Taideteollisen korkeakoulun kirjastossa, Aralis-kirjastokeskuksessa. Sarjakuvaseuran kokoelma sisältää aineistoa yli 100 hyllymetriä, ja teoksia kokoelmassa on yhteensä noin 5 000 nimikettä:
 suomenkielisiä kustannettuja sarjakuva-albumeja noin 2 000 (joista kotimaisten tekijöiden teoksia noin 600)
 suomalaisia pienlehtiä noin 700
 muilla pohjoismaisilla kielillä kustannettuja sarjakuvia noin 200
 ranskankielisiä sarjakuva-albumeja noin 2 000
 sarjakuvaa käsittelevää tietokirjallisuutta noin 300
 lehtiä noin 100 nimekettä

Lähteet

Aiheesta muualla 
 Seuran kotisivut
 Sarjakuvakeskus
 Kvaak.fi
 Sarjakuvablogit.com
 NordiComics
 Finnish Comics
 24 tuntia sarjakuvaa 

Sarjakuva-alan järjestöt
Suomalainen sarjakuva
Suomalaiset kulttuurijärjestöt